google/wiki40b huggingface dataset:
भूतनाथ (फिल्म)

पटकथा

यह कहानी अमन शर्मा ए के ए बंकु (अमन सिद्दिकी) से सम्बंधित है जो अभी अभी गोआ में एक नये बंगले अपने पिता आदित्य (शाहरुख खान) और अंजली (जूही चावला) के साथ निवास आरम्भ किया है।
उँवू

उँवू नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
१९३७ ईसा पूर्व

१९३७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९३७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पतला लेन्स

प्रकाशिकी में पतला लेन्स (thin lens) उन लेन्सों को कहते हैं जिनकी मोटाई उनके वक्रता त्रिज्या की तुलना में नागण्य हो। जिनकी मोटाई नगण्य नहीं होती उन्हें 'मोटा लेन्स' (thick lenses) कहते हैं।
सोनोठ गोकुलपुर गाँव, कोइल (अलीगढ़)

आदर्श स्थल

== शिक्षा =पुंढीर परिवार पुरे गांव में शिक्षा में अग्रणी हे। तथा यह परिवार गांव के हित की बात करता है।
अहिंसा पुरस्कार

अहिंसा पुरस्कार उन व्यक्तियों की पहचान के लिए जैनोलॉजी संस्थान द्वारा दिया गया एक वार्षिक पुरस्कार है जो अहिंसा के सिद्धांतों को सन्निहित करते हैं और बढ़ावा देते हैं। यह 2006 में स्थापित किया गया था और तब से 2 अक्टूबर को, महात्मा गांधी की जयंती के दिन, "अहिंसा दिवस" कार्यक्रम में प्रदान किया जाता था। यह जैनोलॉजी संस्थान के निदेशकों द्वारा दिया जाता है, जो कि ब्रिटेन में स्थित जैन धर्म का प्रतिनिधित्व करने वाला एक अन्तरराष्ट्रीय संगठन है।
पश्चिम बंगाल सरकार

पश्चिम बंगाल सरकार (Government of West Bengal) भारत के पश्चिम बंगाल राज्य और उसके सभी ज़िलों की प्रमुख सरकार है। इस सरकार में पश्चिम बंगाल की विधानसभा, पश्चिम बंगाल का राज्यपाल, न्यायालय प्रणाली और अन्य अंग शामिल हैं।
स्वनिक परिवर्तन

ऐतिहासिक भाषाविज्ञान के सन्दर्भ में, किसी भाषा की ध्वनि का कोई भी परिवर्तन जो उस भाषा के स्वनिमों की संख्या या उनका वितरण बदल दे, स्वनिक परिवर्तन या ध्वनि परिवर्तन (phonological change) कहलाता है।
भाषा को गतिशील और परिवर्तनशील माना जाता है। प्रत्येक भाषा में आंतरिक परिवर्तन की प्रक्रिया निरंतर चलती रहती है। यह परिवर्तन या बदलाव सभी भाषिक स्तरों जैसे- ध्वन्यात्मक, रूपात्मक, अर्थात्मक आदि पर जारी रहता है। इन सभी परिवर्तनों में ध्वनि परिवर्तन मुख्य रूप से सबसे अधिक क्रियाशील रहता है।

ध्वनि परिवर्तन के कारण

ध्वनि परिवर्तन ऐतिहासिक और भौगोलिक दोनों कारणों से होता है। 'अग्नि' से 'आग' शब्द का बनना ध्वनि परिवर्तन कहा जाएगा। तत्सम शब्दों में धीरे-धीरे ध्वनि परिवर्तन से ही तद्भव शब्दों का निर्माण हुआ है। इसी प्रकार अन्य भाषाओं से संपर्क से भी भाषा में ध्वनि परिवर्तन होता है। किसी भाषा का जब भौगोलिक विस्तार होता है तो वह अपने मूल बोली के स्वरूप को छोड़ने लगती है। वह ऐतिहासिक क्रम से कालांतर में इतनी बदल जाती है कि उसका स्वरूप उसके मूल भौगोलिक या स्थानीय रूप से बिल्कुल भिन्न हो जाता है। उदाहरण के लिए- हिन्दी का भौगोलिक विस्तार होने पर वह अपने मूल स्थानीय खड़ी बोली रूप से बाहर निकल कर राजस्थानी, भोजपुरी, ब्रज, अवधी, मैथिली तक से संबद्ध होकर भाषा के रूप में परिवर्तित हो गर्इ।
ध्वनि परिवर्तन के अनेक कारणों में से एक उच्चारण में सुविधा या प्रयत्न-लाघव को प्रमुख माना जाता है। प्राय: बहुत से शब्दों के उच्चारण के समय उनमें आने वाली कठिन ध्वनियों को सुविधा के लिए आसान ध्वनि में बदल कर उच्चरित करने की प्रवृत्ति मिलती है। जैसे- संयुक्त व्यंजन के उच्चारण में कठिनाई होने पर आसानी से शब्द का उच्चारण करने के लिए उसके एक व्यंजन का लोप कर दिया जाता है, उदाहरण के लिए, 'द्वि' का 'दो', या 'स्नेह' का 'नेह' उच्चारण। इसके अतिरिक्त आसान ध्वनियों के प्रयोग या ध्वनियों के क्रम में परिवर्तन के द्वारा भी उच्चारण को सुविधजनक बनाया जाता है। जैसे 'ब्राह्मण' का 'ब्राम्हण' उच्चारण।
इसी प्रकार अपने आस-पास की ध्वनियों के कारण भी कोर्इ ध्वनि प्रयोग में आते-आते परिवर्तित हो जाती है। जैसे- यदि किसी अघोष व्यंजन के आसपास कोर्इ घोष व्यंजन हो तो वह घोष हो जाता है। जैसे 'कंकण' का 'कंगन' या 'शाक' का 'साग'।
इसी प्रकार, किसी दूसरे शब्द से समानता के कारण कुछ शब्दों की ध्वनियाँ उन्हीं के समान बोले जाने के कारण परिवर्तित हो जाती हैं। जैसे- संस्कृत का 'एकदश' शब्द 'द्वादश' के सादृश्य पर 'एकादश' के रूप में बोला जाने लगा।
इन ऐतिहासिक परिवर्तनों के अतिरिक्त भाषाओं के आपसी संपर्क के कारण भी ध्वनि परिवर्तन होते हैं। एक भाषा के कुछ शब्द जब दूसरी भाषा में अपनाए जाते हैं तो उनमें ध्वनि परिवर्तन होता है। उदाहरण के लिए 'मुंबर्इ' मराठी का तत्सम रूप है। जिसका हिंदी में परिवर्तित तदभव रूप 'बंबर्इ' और अंग्रेजी में 'बांबे' है। यह ध्वनि परिवर्तन भाषा भेद या भौगोलिक परिवर्तन के कारण हुआ है।
भौगोलिक विस्तार के कारण भी ध्वनि परिवर्तन होता है। क्षेत्र बदलने से भाषा में बदलाव आता है। जिस भाषा का भौगोलिक विस्तार होता है उसकी ध्वनियों के उच्चारण में देश-भेद से भी अनेक परिवर्तन होते हैं। ध्वनि परिवर्तन के इन परिवर्तनों को एक ही ध्वनि रूप के वैकलिपक रूप कहा जा सकता है।
जहांगीर सबावाला

जहांगीर सबावाला भारत के महान चित्रकार माने जाते हैं। भारतीय आधुनिक चित्रकला जगत के प्रणेताओ मे से एक थे।
अपने जीवनकाल के लगभग 60 वर्ष इन्होने इस कला को समर्पित कर दिया।

जन्म

23 अगस्त 1922

मृत्यु

फेफडे़ के कैंसर से लड़ते हूए 02 सितम्बर 2011 को जहाँगीर सबावाला की निधन मुम्बई में हो गई।
तेज़ाब (फ़िल्म)

संक्षेप

महेश देशमुख (अनिल कपूर) देश की सशस्त्र बलों में शामिल हुआ क्योंकि वह ईमानदारी से और देशभक्त से देश की सेवा कर सके। अपने कॉलेज के दिनों में उसके साथी सहपाठी मोहिनी (माधुरी दीक्षित) के साथ झगड़ा हुआ। अपने दोस्तों और खुद के बीच एक शर्त के बाद वह मोहिनी के साथ प्यार में पड़ जाता है, जो बाद में महसूस करती है कि वह वास्तव में उसके साथ प्यार में पड़ गया है और वह भी सहानुभूति देती है। मोहिनी के पिता (अनुपम खेर) शराबी है और उनकी इच्छा है कि मोहिनी नृत्य और वेश्यावृत्ति में चली जाए है ताकि वह अपनी दैनिक खुराक प्राप्त कर सके। मोहिनी महेश के साथ शरण लेने का प्रयास करती है, हालांकि, महेश को इस हद तक उलझन में डाल दिया जाता है कि वह गिरफ्तार, आरोपी साबित हो जाता है और उसे बम्बई शहर से तड़ीपार रहने की सजा सुनाई जाती है। जब महेश लौटता है, तो वह अब ईमानदार और देशभक्त महेश नहीं है, बल्कि मुन्ना नामक एक गैंगस्टर है, जिसको कई पुराने हिसाब चुकता करने हैं।

परिणाम

फिल्म सुपरहिट रही थी और 1988 की सबसे बड़ी व्यावसायिक रूप से सफल फिल्म थी। "एक दो तीन" गीत के लिए भी ये फिल्म प्रख्यात है।
सत्यार्थ प्रकाश

सत्यार्थ प्रकाश का प्रयोजन

समाज सुधारक स्वामी दयानन्द सरस्वती की इस रचना का मुख्य प्रयोजन सत्य को सत्य और मिथ्या को मिथ्या ही प्रतिपादन करना है।
यद्यपि हिंदू जीवन व्यक्ति और समाज, दोनों को समक्ष रखकर चलता है, तो भी हिन्दुओं में प्राय: देखा जाता है कि समष्टिवादी की अपेक्षा व्यक्तिवादी प्रवृत्ति अधिक है। ध्यान में लीन उपासक के समीप यदि इसी समाज का कोई व्यक्ति तड़प भी रहा हो तो वह उसे ध्यानभंग का कारण ही समझेगा। यह कदापि नहीं कि वह भी उसी समाज का एक अंग है। फिर उन्नीसवीं सदी में अँग्रेजी सभ्यता का बहुत प्राबल्य था। अँग्रेजी प्रचार के परिणामस्वरूप हिन्दू ही अपनी संस्कृति को हेय मानने और पश्चिम का अन्धानुकरण करने में गर्व समझने लगे थे। भारतीयों को भारतीयता से भ्रष्ट करने की मैकाले की योजना के अनुसार हिन्दुओं को पतित करने के लिये अँग्रेजी शिक्षा प्रणाली पर जोर था। विदेशी सरकार तथा अँग्रेजी समाज अपने एजेण्ट पादरियों के द्वारा ईसाइयत का झण्डा देश के एक कोने से दूसरे कोने तक फहराने के लिये करोड़ों रुपये खर्च कर रहे थे। हिन्दू अपना धार्मिक एवं राष्ट्रीय गौरव खो चुके थे। 144 हिन्दू प्रति दिन मुसलमान बन रहे थे और ईसाई तो इससे कहीं अधिक। पादरी रंगीला कृष्ण और सीता का छिनाला जैसी सैकड़ों गन्दी पुस्तिकाएँ बाँट रहे थे। इन निराधार लांछनों का उत्तर देने के बजाय ब्रह्म समाज वालों ने उलटे राष्ट्रीयता का ही विरोध किया। वेद आदि की प्रतिष्ठा करना तो दूर, भर पेट उनकी निन्दा की।
स्वामी दयानन्द ने आर्य समाज और सत्यार्थ प्रकाश के द्वारा इन घातक प्रवृत्तियों को रोका। उन्होंने यहाँ तक लिखा - "स्वराज्य (स्वदेश) में उत्पन्न हुए (व्यक्ति) ही मन्त्री होने चाहिये। परमात्मा हमारा राजा है। वह कृपा करके हमको राज्याधिकारी करे।" इसके साथ ही उन्होंने आर्य सभ्यता एवं संस्कृति से प्रखर प्रेम और वेद, उपनिषद आदि आर्य सत्साहित्य तथा भारत की परम्पराओं के प्रति श्रद्धा पर बल दिया। स्व-समाज, स्व-धर्म, स्व-भाषा तथा स्व-राष्ट्र के प्रति भक्ति जगाने तथा तर्क प्रधान बातें करने के कारण उत्तर भारत के पढ़े लिखे हिन्दू धीरे-धीरे इधर खिंचने लगे जिससे आर्य समाज सामाजिक एवं शैक्षणिक क्षेत्रों में लोकप्रिय हुआ।
हरियाणा का केंद्रीय विश्वविद्यालय

इतिहास

भारत में, जहाँ अधिकतर विश्वविद्यालय राज्य सरकार  द्वारा स्थापित किये जाते हैं वहीं एक केंद्रीय विश्वविद्यालय या सेंट्रल यूनिवर्सिटी, उच्च शिक्षा विभाग द्वारा, सामान्य रूप से संसद के अधिनियम द्वारा स्थापित किया जाता है। इस विश्वविद्यालय कि स्थापना भारत सरकार द्वारा वर्ष 2009 के संसद के एक अधिनियम: "केन्द्रीय विश्वविद्यालय अधिनियम, 2009" के तहत स्थापित कि गयी 12 से अधिक प्रस्तावित केंद्रीय विश्वविद्यालयों (बिहार, गुजरात, हरियाणा, हिमाचल प्रदेश, जम्मू और कश्मीर, झारखंड, कर्नाटक, केरल, उड़ीसा, पंजाब, राजस्थान और तमिलनाडु) के साथ हुई।
केन्द्रीय विश्वविद्यालय विधेयक 2009 का उद्देश्य बिहार, गुजरात, हरियाणा, हिमाचल प्रदेश, जम्मू और कश्मीर, झारखंड, कर्नाटक, केरल, उड़ीसा, पंजाब, राजस्थान और तमिलनाडु, प्रत्येक राज्य में एक नया विश्वविद्यालय बनाना था। यह  छत्तीसगढ़ में गुरु घासीदास विश्वविद्यालय, सागर (मध्य प्रदेश) में हरी सिंह गौड़ विश्वविद्यालय और उत्तराखंड में हेमवती नंदन बहुगुणा गढ़वाल विश्वविद्यालय को केंद्रीय विश्वविद्यालयों में  परिवर्तित करना भी चाहता है।

आगंतुक

भारत के राष्ट्रपति इस विश्वविद्यालय के आगंतुक है।

विवाद

जब विश्वविद्यालय के लिए भूमि ग्रामीणों द्वारा नाममात्र किराए पर पट्टे पर दी गयी थी तब स्थानीय और राज्य के नेताओं ने वादा किया था कि स्थानीय ग्रामीणों को प्रवेश और नौकरियों के लिए प्राथमिकता दी जाएगी। उसके बाद, एम. एम. पल्लम राजू, केंद्रीय मानव संसाधन विकास मंत्री, ने ग्रामीणों को बताया कि केन्द्रीय विश्वविद्यालय अधिनियम, 2009 के तहत निवास स्थान के आधार पर नौकरियों के लिए आरक्षण देने कि की अनुमति नहीं है। इससे लोगों को धोखा महसूस हुआ और उन्हें कोई राहत नहीं दी गयी थी।
अरब संघ

अरब संघ; (Arab Union), 22 मार्च सन 1945 ईस्वी को मिस्र की राजधानी काहिरा में सीरिया, इराक़, सउदी अरब, मिस्र, और यमन के हस्ताक्षर से अरब संघ का गठन हुआ। यह संघ मिस्र के तत्कालीन नरेश मलिक फ़ारुक़ के प्रस्ताव पर बनाया गया। इस संघ के गठन का प्रस्ताव मिस्र के एलेकज़न्डरिया नगर में एक बैठक में तैयार किया गया था और ये संघ अरब लीग का एक अंग है।

उद्देश्य

इस संघ का सदस्य देशों की संप्रभुता की रक्षा करना तथा आपस में निकट राजनैतिक आर्थिक और सांस्कृतिक संबंध बनाना था। सन 1950 में अरब संघ की बैठक में सदस्य देशों ने संयुक्त सुरक्षा प्रस्ताव पारित किया। सन 1962 में संघ का शिखर सम्मेलन हुआ जिसमें संयुक्त सैनिक कमान बनाने का निर्णय लिया गया किंतु इस संघ में सैनिक सहकारिता व्यवहारिक नहीं हो सकी और सदस्य देश इजराइल शासन से युद्ध में अकेले रह गये इसके अतिरिक्त आंतरिक मतभेदों के कारण यह संघ अधिक शक्तिशाली नहीं हो सका।
तुर्की की ग्रैंड नेशनल असेंबली

तुर्की की ग्रैंड नेशनल असेंबली: Grand National Assembly of Turkey (तुर्की: तुर्कीये बुयुक मिलेट मेक्लिसी), जिसे आमतौर पर टीबीएमएम या संसद (तुर्की: मेक्लिस या पैरालमेंटो) के रूप में जाना जाता है, एकमात्र तुर्की विधायिका है। तुर्की संविधान द्वारा विधायी विशेषाधिकार दिए जाने वाले यह एकमात्र निकाय है। इसकी स्थापना 23 अप्रैल 1 9 20 को राष्ट्रीय अभियान के बीच अंकरा में हुई थी। संसद तुर्की के गणराज्य के पहले राष्ट्रपति मुस्तफा कमाल अतातुर्क पाशा के प्रयासों में मौलिक थी, और उनके सहयोगियों ने तुर्क साम्राज्य के अवशेषों में से एक नया राज्य पाया।

इतिहास

मौजूदा राष्ट्रीय संसद की स्थापना से पहले तुर्की के पास संसदीय सरकार का इतिहास रहा है। इनमें संवैधानिक राजशाही के माध्यम से तुर्क साम्राज्य के दौरान पूर्ण राजशाही को रोकने के साथ-साथ 1923 में तुर्की गणराज्य की घोषणा से ठीक पहले देखभाल करने वाले राष्ट्रीय असेंबली की प्रतिष्ठानों को रोकने में प्रयास शामिल थे।
एकता द्वारा लोकतंत्र और विकास दल

एकता द्वारा लोकतंत्र और विकास दल (Partij voor Democratie en Ontwikkeling door Eenheid) सूरीनाम का एक राजनैतिक दल है।
पिछ्ले विधायी चुनावों (२५ मई २००५), में प्रगतिशील सूरीनामी संघ के साथ गठबंधन में इसे ४.९% मत मिले थे और राष्ट्रीय विधानसभा की किसी भी सीट पर विजय प्राप्त नहीं हुई।
राम चन्द्र काक

राम चन्द्र काक (१८९३-१९८३) कश्मीरी राजनयिक और विद्वान थे। १९४५ से १९४७ तक वह कश्मीर के प्रधान मन्त्री रहे। शेख अब्दुल्ला ने इन्हें कश्मीर से देश निकाला निर्वासित कर दिया।
उन्होंने कश्मीर के विभिन्न क्षेत्रों में अनेक पुरातात्विक स्थलों का अन्वेषण एवं उत्खनन किया।
दानियाल

दानियाल मुगल सम्राट् अकबर का सबसे छोटा और प्रिय पुत्र।
वह सितंबर १५७२ में अजमेर में उत्पन्न हुआ। १५९९ में वह दक्षिण प्रदेश का सैन्य अधिपति नियुक्त किया गया। १६०० में इसने अहमदनगर को जीत लिया। अकबर ने सन् १६०१ में खानदेश नाम का प्रांत इसे पुरस्कारस्वरूप प्रदान किया। उस प्रांत का नाम सुलतान दानियाल के नाम पर 'दानदेश' पड़ गया। अबुल फ़जल कृत आइने अकबरी में इसका उल्लेख मिलता है। यह कुशल घुड़सवार था और सात हजार की विशाल सैनिक संख्या का अधिपति था। कहते हैं, इसे कविता लिखने में भी रुचि थी। अप्रैल १६०५ में बुरहानपुर में इसकी मृत्यु हो गयी।
नरेन्द्र सिंह नेगी

बैकग्राउंड (पृष्ठभूमि)

नेगी जी का जन्म १२ अगस्त १९४९ को पौड़ी जिले के पौड़ी गाँव (उत्तराखण्ड) में हुआ। उन्होंने अपने जीवन-वृती (कॅरियर) की शुरुआत पौड़ी से की थी और अब तक वे दुनिया भर के कई बडे बडे देशों मे गा चुके हैं। गढवाल (उत्तराखण्ड) के इस मशहूर गायक के गानों मे मात्रा (क्वांटिटी) की बजाय गुणवत्ता/योग्यता (क्वालिटी) होने के कारण ही लोग उनके गानों को बहुत पसंद करते हैं।
समय के साथ-साथ "गढवाल म्यूजिक इंडस्ट्री" में नये गायक भी शामिल हुए। लेकिन नए गायकों की नई आवाज के होते हुए भी पूरा उत्तराखण्ड उनके गानों को वही प्यार और सम्मान के साथ आज भी सुनता है।
नेगी जी के गानों में अहम बात है उनके गानों के बोल (लिरिक्स) और उत्तराखण्ड के लोगों के प्रति भावनाओं की गहरी धारा। उन्होंने अपने गीतों के बोल और आवाज के माध्यम से उत्तराखण्डी लोगों के सभी दुख-दर्द, खुशी, जीवन के पहलूओं को दर्शाया है। किसी भी लोकगीत की भावनाओं और मान-सम्मान को बिना ठेस पहुँचाते हुए उन्होंने हर तरह के उत्तराखण्डी लोक गीत गाएँ हैं। 
नेगी जी निवासी गायकों के साथ साथ गैर-निवासी गायकों में से एक मशहूर गायक हैं। उत्तराखण्ड को अपने लोकगीत संग्रह में नेगी जी के हर एक हिट गानों के साथ साथ बहुत सारे समर्थक भी संग्रह करने के लिए मिले हैं।  उनके प्रभावशाली गीतों के लिए उन्हें कई बार पुरस्कारों से सम्मानित किया जा चुका है।
जुगनू (1973 फ़िल्म)

संक्षेप

जुगनू नाम का एक बदमाश है, जो प्रत्येक अपराध करने के बाद जुगनू की प्रतिकृति छोड़ देता है। वह कई डकैतियों को अंजाम दे चुका है, जिसमें से एक चलती ट्रेन से भी शामिल है। उसे महेश (महमूद) द्वारा सहायता प्रदान की जाती है।
जुगनू का एक और अवतार है, अशोक (धर्मेन्द्र), जो समाज का एक सम्मानित आदमी है। वह दान-पुण्य भी करता है और अपनी माँ की याद में छोटे बच्चों के स्कूल को चलाता है। बचपन में अपनी माँ को एक जमींदार, घनश्याम दास (सुजीत कुमार) से बचाने के बालक अशोक ने उसकी हत्या कर दी थी। वह कानून से बचने के लिए गायब हो गया और फिर जुगनू / अशोक के रूप में लौट आया। अशोक को सीमा (हेमामालिनी) से प्यार हो जाता है। एक दिन जुगनू, बॉस (अजीत) के बारे में जान जाता है। वह देश विरोधी गतिविधियों में लिप्त है, जिसे वह नाकाम करने की कसम खाता है। बॉस ने रमेश (प्रेम चोपड़ा) को फंसा लिया है, जो श्याम और उसके पिता की संपत्ति का असली उत्तराधिकारी होने का बहाना करके सीमा को फुसला रहा है।
सीमा के साथ रहते हुए, अशोक को पता चलता है कि वह वास्तव में उस आदमी की बेटी के साथ प्यार करता है जिसे उसने एक बच्चे के रूप में मार दिया था। वह इस रिश्ते को त्याग कर दूसरे शहर जाने का फैसला करता है। लेकिन इसके लिए उसे ये सुनिश्चित करना होगा कि उसका स्कूल भविष्य में भी चलता रहे। वह बड़ी डकैती की योजना बनाते है जो उसकी अंतिम रहेगी। लेकिन बॉस के एक आदमी के कारण पुलिस सतर्क हो जाती है। हालांकि, पुलिस द्वारा निर्धारित जाल से बचने के बाद, वह प्रोफेसर, श्याम (प्राण), जो उसके असली पिता हैं के घर में शरण लेता है। इसके बाद, सीमा की माँ (ललिता पवार) उसके कुख्यात पिता और अशोक की बेगुनाही के वास्तविक स्वरूप का खुलासा करती हैं।
अगरबत्ती

अगरबत्ती एक बत्ती (स्टिक) है जिसे जलाने पर सुगंधित धुँआ निकलता है।
अगरबत्ती का उपयोग लगभग प्रत्येक भारतीय घर, दुकान तथा पूजा-अर्चना के स्थान पर अनिवार्य रूप से किया जाता है। सुबह की दिनचर्या प्रारंभ करने से पहले प्रत्येक घर में अगरबत्ती जलाई जाती है, जो स्वतः ही इस उत्पाद की व्यापक खपत को दर्शाता है। अगरबत्तियां विभिन्न सुगंधों जैसे चंदन, केवड़ा, गुलाब आदि में बनाई जाती हैं। अधिकांशतः उपभोक्ताओं को इनकी किसी विशेष सुगंध के प्रति आकर्षण बन जाता है तथा वे प्रायः उसी सुगंध वाली अगरबत्ती को ही खरीदते हैं।

निर्माण प्रक्रिया

अगरबत्ती के निर्माण की प्रक्रिया अत्यन्त आसान है तथा घर में ही कम पूंजी तथा बिना किसी मशीन के प्रयोग से यह इकाई स्थापित की जा सकती है। इसकी निर्माण की प्रक्रिया भी ऐसी है कि इसके निर्माण में घर के सभी सदस्य हाथ बंटा सकते हैं। इस प्रकार घरेलू स्तर पर ही अत्यन्त अल्प पूंजी से स्थापित करके यह उद्योग अनेक शिक्षित बेरोजगार युवकों तक के लिए जीविकोपार्जन का साधन बन सकता है।
अगरबत्ती निर्माण की प्रक्रिया काफी सरल है तथा अनेक स्थानों जैसे, बंगलुरु, अहमदाबाद, मैसूर, कन्नौज आदि शहरों में यह कार्य घर-घर होता है। इसे बनाने में जो प्रमुख कच्चे माल काम में आते हैं वे हैं - लकडी, सफेद चंदन, लकड़ी का कोयला (चारकोल), राल तथा गूगल आदि। इनमें सर्वप्रथम सफेद चंदन तथा लकड़ी के कोयले को अच्छी तरह पीस लिया जाता है। इसके उपरांत गूगल को पानी में मिलाकर खरल करके उसकी लेई बना ली जाती है। इसके उपरांत इसमें पीसा हुआ चंदन सफेद, राल तथा लकड़ी का कोयला (चार कोल) मिला दिया जाता है। इस प्रकार यह मसाला तैयार हो जाता है।
इस गूंथे हुए मसाले को बांस की तालियों (सीकों) पर लगाया जाता है। तीलियों पर मसाला लगाने के अनेक तरीके प्रचलन में हैं। एक तरीके के अनुसार एक हाथ में हथेली पर मसाला लेकर उस पर तीली घुमाते हुए मसाला तीली पर चढा दिया जाता है। इसी प्रकार एक दूसरे तरीके में मसाले में से जरा सी गोली को बेलते हुए सींक पर मसाला चढा लिया जाता है। अच्छी सुगंधित अगरबत्ती बनाने के लिए मसाले में 1/8 भाग चंदन का बुरादा मिला लेना उपयुक्त रहता है।
बांस की तीलियां बाजार में आसानी से उपलब्ध हो जाती हैं। इन तीलियों का साइज प्रायः 8 इंच से 10-12 इंच तक होता है। प्रायः एक किलो में लगभग 1300 तीलियां (मसाला लगाने के बाद) आती हैं। इस प्रकार इन तीलियों पर लगा मसाला सूख जाने के उपरांत इन्हें सुगंधित अगरबत्तियां बनाने के लिए मसाला लगाने के उपरांत या तो इन अगरबत्तियों को एक सुगंधित मिश्रण में डुबोया जाता है अथवा उस पर वह मिश्रण छिडक दिया जाता है। इस संदर्भ में एक अच्छे सुगंधित मिश्रण का फार्मूला इस प्रकार है-
1. बेंजिन एसिटेट - 25 ग्राम
2. चंदन का तेल - 30 ग्राम
3. बेंजिन अल्कोहल - 5 ग्राम
4. लिनासूस - 10 ग्राम
5. लिनालिल एसिटेट - 5 ग्राम
6. अल्का एमाइल एल्डिहाइड- 2 ग्राम का अल्कोहल में 10 फीसदी घोल
7. इंडोल 10 फीसदी घोल - 5 ग्राम
इस प्रकार उद्यमी सुगंध के संदर्भ में अपनी पसंद का कोई और फार्मूला अथवा किसी और प्रकार की सुगंध का इस्तेमाल भी कर सकता है। साधारणतया अगरबत्तियों की पैकिंग 10-10 तीलियों की संख्या में चौकोर कार्डबोर्ड के डिब्बों में की जाती है। डिब्बों में पैक करने से पूर्व इन पर प्रायः सैलोफीन कागज अथवा पोलीथीन भी चिपकाया जाता है। आजकल अगरबत्तियों की पैकिंग हेतु प्लास्टिक के गोल तथा लम्बे डिब्बों का उपयोग भी किया जा रहा है।
डेविड ट्रिम्बल

जीवन

डेविड ट्रिम्बल का जन्म १५ अक्टूबर १९४४ को बैंगोर, उत्तरी आयरलैंड में हुआ। १९६८ में क्वीन्स विश्वविद्यालय, बेलफास्ट कानून में डिग्री प्राप्त की और वही पर सिखाना शुरू किया।
१९७५ में उन्होंने राजनीति में प्रवेश किया। १९९५ में उल्स्टर यूनियनिस्ट पार्टी के नेता बनने पर ट्रिम्बलने आयरलैंड के संघर्ष पर समझौते की तलाश में अपने राजनीतिक विरोधियों के साथ चर्चा शुरू की। १० अप्रैल १९९८ को ट्रिम्बल के प्रयासोंसे गुड फ्राइडे समझौता निर्माण हुआ जिस में विरोधी पक्ष सिन फेन, ब्रिटिश सरकार और आयरिश सरकार ने उत्तरी आयरलैंड की वर्तमान सरकार की प्रणाली बनाई।
सन् १९९८ में उत्तरी आयरलैंड के संघर्ष का शांतिपूर्ण समाधान खोजने के उनके प्रयासों के लिए जॉन ह्यूम और डेविड ट्रिम्बल को संयुक्त रूप से नोबेल शांति पुरस्कार प्रदान किया। १९९८ में वे उत्तरी आयरलैंड के पहले प्रथम मंत्री बने।
देवदत्त

देवदत्त, सुपब्बुध (सुप्रबुद्ध) के पुत्र था और  भगवां बुद्ध के समकालीन था। वह बुद्ध से दीक्षित होकर बौद्ध संघ में शामिल हो गये था। प्रारंभ में बौद्धधरम के प्रति उसकी बड़ी आस्था थी और अल्प अवधि में ही उसकी गणना बुद्ध के प्रमुख 'एकादश शिष्यों' में होने लगी। किंतु कालांतर में वह बुद्ध के प्रतिद्वंद्वी हो गया और उसने अजातशत्रु से मिलकर बुद्ध के प्राणघात के लिए कई षड्यंत्र किए। उसने संघभेद की भी चेष्टा की तथा बुद्ध की प्रतिद्वंद्वीता में गया में अपने समर्थक ५०० भिक्षुओं का एकत्र कर नए बौद्धसंघ की स्थापना की; किंतु बुद्धशिष्य मोग्गलान ने उसके संघ का विघटन कर दिया।
भारुचि

भरुचि का मनुस्मृति पर लिखा भाष्य सबसे प्राचीन भाष्य है। इस भाष्य का नाम मनुशास्त्र विवरण है। इसमें मुख्यतया राजा के कर्तव्यों के बारे में विशद वर्णन है।
2002 सेंट पीटर्सबर्ग ओपन

पुरुष एकल

सेबेस्तियन ग्रौज़ाँ ने  मिखाइल यूज़नी को 7–5, 6–4 से हराया।
भुबनेश्वर राजधानी एक्स्प्रेस अप

भुबनेश्वर राजधानी एक्स्प्रेस (ट्रेन संख्या: 2443) भारतीय रेल की एक राजधानी एक्स्प्रेस रेलगाड़ी है। यह भुबनेश्वर (स्टेशन कोड: BBS) से 09:05AM बजे छूटती है। यह ट्रेन नई दिल्ली (स्टेशन कोड: NDLS) पर 10:20AM बजे पहुंचती है।
यह ट्रेन सोमवार, शुक्रवार, के दिन चलती है।
इसका कुल यात्रा का समय 25 घंटे 15 मिनट है।
गरगा नदी

गरगा नदी झारखंड की एक प्रमुख नदी है। इससे जुड़ा एक डैम भी है।
सेंधिल राममूर्ति

निजी जिंदगी

सेंधिल का जन्म 17 मई 1974 को अमेरिका के शहर शिकागो में प्रवासी भारतीय माता पिता के यहां हुआ था। इनके पिता कन्नड़ जबकि माँ तमिल मूल से संबंधित हैं और दोनो पेशे से चिकित्सक हैं। इनकी एक बहन है जो चिकित्सक है। इनका और इनकी बहन का बचपन सैन अंतोनियो में बीता, जहां इन्होनें कीस्टोन विद्यालय से शिक्षा प्राप्त की। यह जय चन्द्रशेखर नामक फिल्म निर्देशक के चचेरे भाई हैं। इन्होने ओल्गा सोस्नोवस्का नामक अभिनेत्री से विवाह किया है और इस जोड़े के दो बच्चे हैं।
३१ सितंबर

३१ सितंबर ग्रेगोरी कैलंडर के अनुसार वर्ष का २७४वॉ (लीप वर्ष मे २७५ वॉ) दिन है। साल मे अभी और ९१ दिन बाकी है।
कौशानी मुखार्जी

प्रारंभिक जीवन और शिक्षा

मुखार्जी का जन्म 17 मई 1992 को कोलकाता में हुआ था। वह पार्क स्ट्रीट में गॉड चर्च स्कूल की असेंबली में पढ़ी थीं। फिर उसे हेरम्बा चंद्रा कॉलेज में भर्ती कराया गया और बी.कॉम पूरा किया। उसके बाद मुखार्जी ने कोलकाता की मिस ब्यूटी का खिताब जीता।

व्यवसाय

मुखार्जी ने अपने फिल्मी करियर की शुरुआत 2015 में राज चक्रवर्ती  की फिल्म पारबोना आमी चारते तोके से की। मुखार्जी ने फिल्म में रोमांटिक रुचि की भूमिका निभाई है।  2016 में, वह राजा चंदा द्वारा निर्देशित एक रोमांटिक कॉमेडी केलोर कीर्ति में दिखाई दीं।  केलोर कीर्ति  में, वह एक धनी युवती, असनुशका का किरदार निभाती है, जिसे एक पत्रकार से प्यार हो जाता है। 2017 में, वह रवि किनागी  द्वारा एक नई रिलीज में डाली गई थी।
टर्बियम(III) क्लोराइड

टर्बियम (III) क्लोराइड एक अकार्बनिक यौगिक है।
टीना दत्ता

करियर

5 साल की उम्र में, दत्ता ने सिस्टर निवेदिता नाम की एक टेलीविजन धारावाहिक में अभिनय किया, जो 1 99 2 में था और जल्द ही फिल्मों में अभिनय शुरू कर दिया, जहां उन्होंने पिटा मटर सांता, डुस संख्या बरसी, सागरकन्या और नायिका की बेटी की भूमिका निभाई। उसने खेला जैसे बंगाली टेलीविज़न साबुन में अभिनय किया था, जहां उन्होंने एक ठग खेला था जिसे दीपंकर डी ने अपनी बेटियों सुदिप्ता और दुर्गा पर जासूसी करने का काम किया था। 
दत्ता ने ऋतुपर्णो घोष की 2003 की फिल्म चोखेर बाली में 16 साल की उम्र में ऐश्वर्य राय के साथ काम किया। बाद में उन्होंने 2005 की हिंदी फिल्म परिणीता में युवा ललिता की भूमिका निभाई। 
दत्ता ने कलर्स टीवी पर किसी ऐनी को हैई की कहानियों में से एक में काला जादू शिकार की भूमिका निभाई। बाद में दत्ता को हिंदी टीवी पर उत्तराण पर इश्क वीर सिंह बुंदेला और उसके साथ ही स्क्रीन की बेटी पर मुख्य भूमिका मिली।
राजभवन (जम्मू और कश्मीर), श्रीनगर

राजभवन

श्रीनगर का राजभवन एक छोटा दो तलीय भवन है जिसका अधिकांश भाग काठ का बना हुआ है। इसके दूर्वाक्षेत्र (लॉन) बहुत हरा-भरा है यहाँ बहुत प्रकार के गुलाब और अन्य पुष्प हैं। भारत के आधिकारिक उच्च पदाधिकारी राज्य के श्रीनगर और कश्मीर दौरे के दौरान यहीं रुकते हैं।
2016 मध्य इटली में भूकंप

भूकंप

शुरुआती भूकंप में 40 शक्तिशाली झटके लगे थे। यूएसजीएस के द्वारा मिली सूचना के अनुसार 10 किलोमीटर की गहराई में 6.4 तीव्रता का भूकंप आया था। बाद में इसकी तीव्रता को यूएसजीएस ने ठीक करते हुए 6.2 बताया। ईएमएससी नामक केन्द्र के अनुसार यह 6.1 तीव्रता का भूकंप था और आईएनजीवी में इस भूकंप की तीव्रता 6.0 दर्ज की गई।
प्रारंभिक जानकारी के अनुसार सबसे अधिक क्षति इसके केन्द्र में स्थित एमाट्रिस में हुई। सर्जियो पिरोजी का कहना है कि अब यहाँ एमाट्रिस नहीं है। आधे से ज्यादा शहर नष्ट हो चुका है। भूकंप के झटके मध्य इटली के अलावा रोम, नेप्ल्स, फ्लोरेन्स में भी महसूस किए गए।
मिनेसोटा हिमानी

मिनेसोटा हिमानी (Minnesota Glacier) अंटार्कटिका में एल्स्वर्थ पहाड़ियों में स्थित एक ७० किमी लम्बी और ९ किमी चौड़ी हिमानी (ग्लेशियर) है। इसमें पश्चिम में स्थित पठार और निमिट्ज़ व स्प्लेट्सटोसर हिमानियों से बर्फ़ का बहाव आता है और एल्स्वर्थ पहाड़ियों को सेंटिनल पर्वतमाला और हेरिटेज पर्वतमाला में विभाजित करता है। एल्स्वर्थ पहाड़ियों के पूर्व में मिनेसोटा हिमानी का उस से बड़े रटफ़ोर्ड हिम-प्रवाह में विलय हो जाता है।
लिवरपूल

लिवरपूल मर्सीसाइड,इंग्लैंड में एक नगर का नाम है। यह जहाज़ कारखानों और विश्व प्रसिद्द पॉप ग्रुप द बिटल्स के लिये प्रसिद्द है। यह अपनी फुटबाल टीमों लिवरपूल एफ़.सी. और एवरटन एफ.सी. के लिये भी जाना जाता है।
२१५३ ईसा पूर्व

२१५३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१५३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।